**Заданні да раздзела “Роднае слова”** (5клас)

*1.Суаднясіце:*

1.Пятрусь Броўка А) ”Дрымотна ціснуцца кусты”

2.Яўгенія Янішчыц Б) “Калі ласка!”

3. Уладзімір Караткевіч В) “Мова”

4. Анатоль Грачанікаў Г) “Бацькаўшчына”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **( 4 балы, 0,5 за кожнае)**

*2. Вызначы тэму верша “Бацькаўшчына” (выберы назвы з прыведзеных):*

1) пра родную прыроду;

2) пра любоў да Радзімы;

3) пра любоў да жыцця;

4) пра родную мову. **(1 бал)**

*3. Якая пара года згадваецца ў вершы “Бацькаўшчына”:*

1) зіма;

2) вясна;

3) лета;

4) восень. **(1 бал)**

*4. Што, на тваю думку, найбольш дапамагае аўтару (лірычнаму герою) у вершы “Бацькаўшчына” пераадолець сум і шкадаванне:*

1) такая пара года, якая выклікае ў душы радасць;

2) такі час сутак, калі ўсё заціхае і адпачывае;

3) такая мясціна на зямлі, якую чалавек называе роднай. **(1 бал)**

*5. Растлумач, што значаць радкі з верша “Мова”:* ***“І ўсё ж нашы продкі праз гора // Данеслі да нас цябе…”****:*

1) гора асобнага чалавека;

2) гора ўсяго народа;

3) гора, якое напаткала беларускую мову. **(1 бал)**

*6. Якое слова ў вершы “Мова” найбольш падыходзіць для вызначэння адносін да роднай мовы:*

1) захапленне;

2) адданасць;

3) удзячнасць. **(1 бал)**

*7. Растлумач сэнс трэцяга і чацвёртага радкоў верша:* ***“Як звіняць яны сардэчнаю струною, // Праз усё жыццё ідуць са мною”:***

1) чалавек часта ўжывае шчырыя і ветлівыя словы, нават і не заўважаючы іх мілагучнасці;

2) ён не проста па звычцы вымаўляе такія словы, але яшчэ і захапляецца іх прыгажосцю;

3) кожны раз, прамаўляючы словы “Калі ласка!”, чалавек ад усяго сэрца жадае дабра таму, да каго звяртаецца. Вось і атрымліваецца, што хаця на самой справе словы не звіняць пры вымаўленні, здаецца, быццам звіняць струны дабрыні ў душы.  **(1 бал)**

8. *Да якіх радкоў верша “Калі ласка!” можна аднесці загадку?*

Не ўтрымаліся ў сіце срэбныя ніці,

Выскачылі на волю, прышылі хмару да поля. **(2 балы)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*9. Дапішы прапушчаныя словы ў паэтычных радках:*

1) Мой \_\_\_\_\_\_\_\_\_\_\_\_\_\_\_\_\_\_\_\_\_\_ беларускі край, Бацькаўшчына \_\_\_\_\_\_\_\_\_\_\_\_\_\_\_\_\_\_\_\_\_ мая!

2) – Калі ласка! – нашай \_\_\_\_\_\_\_\_\_\_\_\_мовы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ словы.

3) Мова! Як\_\_\_\_\_\_маё\_\_\_\_\_\_\_\_\_\_\_\_\_\_, ты \_\_\_\_\_\_\_\_\_\_\_\_\_\_\_\_\_\_\_\_\_словам кожным.

4) Якая ноч! Які \_\_\_\_\_\_на \_\_\_\_\_\_\_\_\_\_\_\_\_\_\_\_\_аксаміце!

**( 5 балаў, за кожнае слова 0,5)**

**Літаратурныя заданні па раздзеле “Мой род. Родная зямля. Народ” (6 клас)**

**(За кожны правільны адказ 1 бал, усяго 20 балаў)**

1. *У якім значэнні ўжыта слова “церні” ў вершы А.Пісьмянкова “Продкі”:*

**Імёны памяць берагла, Вяла праз церні, Каб я не сеяў зла, А толькі – зерне:**

а) калючыя расліны, а таксама калючкі да іх;

б) цяжкасці, пакуты, якія сустракаюцца на жыццёвым шляху чалавека.

2. **”Чалавек – гэта цэлая планета”,** *– сцвярджае пісьменнік У.Ліпскі. Калі ты згаджаешся з гэтым, то які доказ лічыш правільным:* а) Усё чалавецтва мае адну прародзічку; б) У жыцці кожнае Я – галоўная фігура на зямлі, стрыжань, вакол якога адбываюцца ўсе падзеі; в) Вакол Я атрымліваем арбіту з дзвюх раўнацэнных палавінак: бацька і маці... Над бацькамі – свая арбіта: нашы бабкі і дзяды. Іх у кожнага Я – чатыры... У трэцім калене ў кожнага з нас ужо восем прабабак і прадзедаў. У чацвёртым – 16, у пятым – 32. А ў дзясятым – 1024!

3. *Аўтар удала параўноўвае ўсё чалавецтва, сямейны радавод з:*

а) зоркамі ў небе; б) грыбамі ў лесе; в) дрэвам, дрэвамі; г) кветкамі.

4. *Беларусы звычайна наведваюць магілы продкаў:*

а) на Купалле; б) Пакровы; в) Радаўніцу; г) Дзяды; д) Масленіцу.

5. *Адзнач найбольш важныя прыкметы, якія пацвярджаюць, што “Лебядзіны скіт” – казка:*

а) Твор мае аднаго аўтара; б) У ім ёсць фантастычныя элементы: чалавек ператвараецца ў камень, палонныя – у лебедзяў; в) Напісаны прозаю; г) Бязмернай жорсткасцю, напышлівасцю, бязлітаснасцю хан Бату нагадвае сабой паганага Цмока з народных казак; д) Рэзка супрацьпастаўлены Дабро і Ліха, пагарда і высакародства, патрыятызм і гвалтоўнае разбурэнне; е) Ёсць гіпербалы – моцнае перабольшванне якасцей, уласцівасцей ці памераў або з’явы з мэтай узмацнення мастацкай выразнасці.

6. *Хан разаслаў па краіне сваіх нукераў, каб яны:*

а) разведалі пра рускае войска; б) знайшлі месца пераправы праз раку; в) пашукалі пашы для жывёлы, коней; г) адшукалі скіт.

7. *Старац-пустэльнік жыў:*

а) на беразе возера ў скіце з бярвення; б) на беразе ракі ў будане (шалашы); в) у пушчанскай зямлянцы;

г) каля дубровы.

8*. Хан Бату вызначыў колькасць людзей, якія будуць памілаваны і выратаваны. Гэта:* а) 10 душ; б) 12 душ; в) столькі, колькі шатроў на беразе возера; г) столькі, колькі людзей змесціцца ў скіт.

9. *І адбыўся цуд:* а) скіт пачаў пашырацца на вачах, а людзі ператварыліся ў рыб і паплылі ў возера;

б) скіт праваліўся ў зямлю; в) скіт убіраў у сябе бясконцы людскі натоўп; г) з-пад скіта пачаў выбівацца да возера струменьчык вады.

10. *Людзі, якія нібыта патаналі ў скіце, ператвараліся:* а) у сокалаў; б) мышэй; в) рыб; г) лебедзяў.

11. *Словы “Так, калі чалавек моцна захоча – ён зробіць немагчымае. Так і гэты дзед…”**належаць:*

а) паэту Юсуфі; б) хану Бату; в) старцу; г) нукеру.

12. *Струменьчык, што выбіваўся з-пад скіта, быў салёны, таму што:* а) там была мінеральная вада;

б) гэта былі слёзы людскія – сімвал усенароднага гора, разрабаванай зямлі, забітых людзей; в) там былі залежы калійнай солі; г) гэта была цудадзейная крыніца.

13. *Па словах старца, здолеў ён стварыць цуд, дзякуючы:* а) сваім незвычайным здольнасцям чараўніка; б) дзякуючы веры і любові, зямля паслухала яго і “не дала загінуць дзеткам сваім”; в) невядомая нікому сіла дапамагла старцу; г) шчырая малітва пра лёс Айчыны і яе будучыню.

14. *Самы кранальны, узнёслы паэтычны эпізод у творы – гэта:* а) спрэчка паэта Юсуфі з ханам Бату адносна народа; б) апісанне людской чаргі, якая знікала ў бездані скіта; в) апісанне юнака і дзяўчыны, якія апошнімі ператварыліся ў лебедзяў; г) малітва старца да маці-зямлі.

15. *На думку У.Караткевіча, зямля наша названа Белай Руссю, таму што:* а) белага колеру валасы ў большасці беларусаў; б) ад лебядзінага апярэння стала белай вопратка беларусаў; в) не была наша краіна пад татарамі, “белая” – значыць вольная; г) так нашу краіну назвалі захопнікі.